РАЗВОЈНИ ПЛАН

ОСНОВНЕ ШКОЛЕ „МОША ПИЈАДЕ“

ИВАНОВО

ЗА ПЕРИОД ОД ШКОЛСКЕ 2017/18. ДО 2020/21. ГОДИНЕ

**Основни подаци:**

Основна школа „Моша Пијаде“

Адреса: 29. новембра бр. 56-58, Иваново

Општина: Панчево

Школска управа: Зрењанин

Тел: 013/629-106

Е-пошта: [osivanovo@mts.rs](mailto:osivanovo@mts.rs)

Интернет сајт:

Директор: Сања Симић Мијатовић

Развојни план Основне школе „Моша Пијаде“ Иваново, за перод од 2017/18. до 2020/21. године, израдио је Стучни актив за развојно планирање који је предложен на седници Наставничког већа одржаној ?????. јуна 2017. године, а именован на седници Школског одбора одржаној ???. јуна 2017. године.

Стручни актив за развојно планирање:

1. Сања Симић Мијатовић – директорка, координатор
2. Станојка Урошевић – педагог
3. Живко Жарков - библиотекар
4. Ана Дамјанов – наставница разредне наставе, записничар
5. Јулија Алмаши – наставница мађарског језика
6. Огњан цветков – наставник бугарског језика
7. Јелена Мркић – наставница српског језика
8. Маријана Савановић – наставница математике
9. Золтан Бисак – наставник ТИО
10. Шандор Ђерфи – наставник музичке културе
11. Мартина Вуковић – представница ученика
12. Бојана Ратков – представница Савета родитеља
13. Андрија Јанчов – представник локалне заједнице

**УСЛОВИ СРЕДИНЕ У КОЈОЈ ШКОЛА РАДИ**

На територији општине Панчево, на удаљености од двадесет километара од центра града, налази се подунавско село Иваново. Према предању, село је добило назив по првом становнику, трговцу бугарског порекла – Гуран Ивану. У време градње насипа који окружују село и бране га од изливања високих дунавских вода, поменути Гуран Иван имао је трговину (на месту данашње улице Иве Лоле Рибара број 31) у коју су долазили градитељи насипа, па су по том свратишту „Код Ивана“ дали насељу име Иваново.

Иваново је основано 1868. године, царским Аустроугарским решењем којим је одобрено колонизирање око две стотине бугарских и десетак немачких породица. Године 1890. угарска власт мења назив села у Шандоређхаз, да би, по ослобођењу, 1920. године, селу био враћен стари назив.

Данас се село суочава са озбиљним проблемима. Последњих година је приметан пад наталитета и све тежи економски положај становништва. Велики број становника Иванова суочава се са проблемом незапослености, лоших услова за живот, те многи одлазе у иностранство у потрази за бољим условима за живот и рад. Школа активно учествује у напорима локалне заједнице да се услови за образовање, живот и рад у Иванову побољшају.

**КРАЋИ ОСВРТ НА РАД И РАЗВОЈ ШКОЛЕ**

Зграде наше школе зидане су далеке 1888. године, још у доба Аустроугарске монархије. Прва генерација ученика завршила је први разред школске 1890/91. године. Настава се изводила на мађарском и немачком језику. Од завршетка Првог светског рата до 1941. године, школа је радила под називом „Државна народна школа “Краља Александра I“ у Иванову“. У оквиру школе било је и забавиште. Настава се изводила на три наставна језика: српском, мађарском и немачком.

За време Другог светског рата ученици су имали наставу са прекидима, да би од 01. септембра 1944. године почео редован рад на српском и мађарском језику. Касније су уведена комбинована одељења за ниже разреде, а потом и за пети и шести разред, у којима се настава одвијала само на српском језику. Ученици су седми и осми разред похађали у школи у Омољици. Школске 1961/62. године отворено је одељење седмог, а школске 1962/63. године и одељење осмог разреда. Одобрењем СО Панчево од 15. марта 1965. године до данас школа ради под називом „Моша Пијаде“.

Основна школа „Моша Пијаде“ ради у мултиетничкој средини, становништво претежно чине срби, мађари, бугари, као и остале нацоналности. Школа ће, као и до сада, активно учествовати у свим манифестацијама које се одржавају у локалној средини. У овој области посебан значај се поклања сарадњи са Домом културе „Жарко Зрењанин“ и Месном заједницом Иваново.

У циљу очувања и неговања традиције различитих етничких група које живе у нашем селу, школа је остварила успешну сарадњу са амбасадама Мађарске и Бугарске. Школа је организатор и учесник разних културних и спортских манифестација, попут фестивала дечијег фолклора „Наша младост“ и сарадње са братимљеним селом Старо Бешеново из Румуније и селом Бардарски Герам уз општине Бела Слатина у Бугарској.

Важно је напоменути да већ три године уназад наша школа учествује на конкурсима у Републици Бугарској, при Министарству просвете, када су у питању пројекти за учење и неговање језика и културе Бугара ван територије њихове државе. Сходно условима средине у којој школа ради посебна пажња посвећује се поштовању и неговању различитости и развијању толеранције.

Наталитет у месту је у сталном опадању, па се и број ученика временом забрињавајуће смањује. Због малог броја ученика, школа из године у годину наилази на проблеме, чиме се опстнак и несметан рад школе доводи у питање.

Упркос потешкоћама са којима се школа сусреће, настојимо да сваком нашем ученику пружимо што квалитетније услове за рад и дружење, задовољавање потреба и интересовања и да квалитетом рада у школи пружимо добру основу за живот и рад и даље образовање.

**ПОЛАЗНЕ ОСНОВЕ ИЗРАДЕ РАЗВОЈНОГ ПЛАНА**

Приликом израде развојног плана руководили смо се Законом о основама система образовања и васпитања, Законом о основном образовању и васпитању, Правилником о стандардима квалитета рада установе, резултатима екстерног вредновања рада школе, резултатима самовредновања рада школе, актуелним плановима и програмима (Планом унапређивања квалитета рада школе, Годишњим планом рада и Школским програмом), досадашњим циљевима и резултатима у унапређивању квалитета рада, као и укупним ресурсима школе и локалне заједнице.

Као и у претходним развојним плановима, руководимо се специфичностима школе и средине у којој школа ради, те настављамо са неговањем културе, језика и традиције Срба, Бугара и Мађара. Специфичности наше школе и средине представљају један о приоритета, међутим, примарни циљ у изради развојног плана био је отклањање недостатака уочених приликом спољашњег вредновања, односно унапређивање квалитета образовно-васпитног рада у складу са прописаним стандардима квалитета. Посебна пажња, као и у претходном развојном плану, биће посвећена мерама за унапређивање образовно-васпитног рада на основу анализе постигнућа ученика, мерама превенције насиља, укључивању родитеља у образовно-васпитни рад школе, као и даље укључивање у националне и међународне пројекте.

Закон о основном образовању и васпитању предвиђа да Развојни план школе садржи и:

1) мере унапређивања образовно-васпитног рада на основу анализе резултата ученика на завршном испиту;

2) мере за унапређивање доступности одговарајућих облика подршке и разумних прилагођавања и квалитета образовања и васпитања за децу и ученике којима је потребна додатна подршка;

3) мере превенције насиља и повећања сарадње међу ученицима, наставницима и родитељима;

4) мере превенције осипања ученика;

5) друге мере усмерене на достизање циљева образовања и васпитања који превазилазе садржај појединих наставних предмета;

6) план припреме за завршни испит;

7) план укључивања школе у националне и међународне развојне пројекте;

8) план стручног усавршавања наставника, стручних сарадника и директора;

9) мере за увођење иновативних метода наставе, учења и оцењивања

ученика;

10) план напредовања и стицања звања наставника и стручних сарадника;

11) план укључивања родитеља, односно старатеља у рад школе;

12) план сарадње и умрежавања са другим школама и установама;

13) друга питања од значаја за развој школе.

Развојни план садржи и мерила за праћење остваривања развојног плана.

Развојни план служи као ослонац за израду Школског програма и Годишњег

плана рада школе.

**АНАЛИЗА СТАЊА**

**ШКОЛСКИ ПРОГРАМ И ГОДИШЊИ ПЛАН РАДА**

Од школске 2007/08. године, школа редовно анализира и израђује Годишњи план рада на основу критеријума дефинисаних приручником за самовредновање, а од 2012. године и на основу Правилника о стандандардима квалитета рада установе. Школски програм и Годишњи план рада сачињени су у складу са прописима и садрже све законом предвиђене елементе, који су међусобно усклађени.

Школски програм је сачињен на основу наставног плана и програма. Школски програм и Годишњи план рада су усклађени са развојним планом школе. Годишњи план рада сачињен је на основу Школског програма, и у њему су разрађени сви структурни елементи Школског програма. Програми наставних предмета саставни су део Годишњег плана рада школе и у великој мери су међусобно садржајно и временски усклађени у оквиру сваког разреда. Годишњи планови омогућавају остваривање образовних циљева и стандарда. У годишњим плановима наставних предмета предвиђена је провера остварености прописаних образовних стандарда или циљева учења наставног предмета наведених у наставном програму.

Школски програм и годишњи план рада школе усмерени су на задовољење различитих потреба ученика. Наставници су прилагодили годишњи план рада школе специфичностима одељења. У годишњем плану рада школе предвиђен је план израде ИОП-а на основу анализе напредовања ученика у учењу. Факултативни програми и план ваннаставних активности сачињени су на основу интересовања ученика и постојећих ресурса. У годишњем плану рада школе наведене су одговорности, динамика и начин реализације Програма заштите ученика од насиља, злостављања и занемаривања. Школски програм садржи посебне програме за двојезичну популацију ученика – Бугарски језик са елементима националне културе и Мађарски језик са елементима националне културе. Школа је остварила висок ниво стандарда квалитета у овој области.

**НАСТАВА И УЧЕЊЕ**

На основу података добијених протоколом за посматрање и вредновање часа, тим је вршио анализу резултата који су дати Педагошком колегијуму на разматрање и израду плана за унапређивање квалитета наставе и даљег самовредновања. Тим је током школске 2015/16. и 2016/17. године, припремани инструменти за самовредновање у складу са правилником о стандардима квалитета рада установе, вршена обрада података, квантитативна и квалитативна анализа, презентовани резултати на педагошком колегијуму и предложени планови за унпређивање квалитета образовно – васпитног рада који су саставни део годишњег плана рада школе.

Наставници примењују одговарајућа дидактичко-методичка решења на часу. Екстерним вредновањем је утврђено да употреба наставних средстава и метода није у потпуноси усмерена на остваривање циља учења, те је планом унапређивања квалитета рада предвиђено унапређивање овог стандарда. Након реализације програма стручног усавршавања и хоризонталног стручног усавршавања повећена је ефикасност и сврсисходност примене одговарајућих наставних средстава и метода. Такође је унапређен стандард 2.2. Наставник учи ученике различитим техникама учења на часу (оцена 3). Наставници уче ученике да постављају себи циљеве у учењу, како да користе различите начине/приступе за решавање задатака/проблема, како да ново градиво повежу са претходно наученим и да различите садржаје повежу са примерима из свакодневног живота и садржајима из различитих области. Планирано је да се и овим развојним планом унапређује квалитет наставе и учења применом одговарајућих метода и техника рада на часу.

Прилагођавање рада на часу образовно – васпитним потребама ученика (стандард 2.3), како ученика којима је потребна додатна подршка у образовању, тако и свих ученика у одељењу, унапређено је претходним развојним планом, али постоји потреба за даљим унапређивањем квалитета рада у овој области.

Ученици су заинтересовани за рад на часу и већина ученика активно учествује у наставним активностима. Ученици користе доступне изворе знања, а повратна информација је у функцији даљег унапређивања учења.

Стандард 2.6. је приликом екстерног вредновања оцењен оценом 2. Самовредновањем наставе у наредна два циклуса унапређено је вредновање које наставник примењује, али се планира примена диференцијације, заједно са индивидуализацијом, као иунапређивање поступка оцењивања и у овом развојном плану.

Стварање пријатне атмосфере за учење, поштовање и уважавање ученикових потреба на часу остварени су на највишем нивоу. Наставници примењују различите поступке за мотивисање ученика, који отворено размењују мишљења о предмету учења са наставником и међусобно.

У оквиру Школског развојног плана и реализације програма стручног усавршавања, сви наставници су одржали најмање два, а присуствовали већем броју угледних часова у току сваке школске године. Овакав начин праћења и анализирања наставе на нивоу стручних већа и актива допринели су бољем сагледавању сопственог рада и хоризонталном стручном усавршавању, односно размени примера добре праксе.

Закључак је да ће се у области наставе и учења даље унапређивати:

* Адекватна примена наставних метода и техника учења,
* Индивидуализација и диференцијација
* Поступци вредновања/оцењивања који су у функцији даљег учења.

**ОБРАЗОВНА ПОСТИГНУЋА УЧЕНИКА**

Успех ученика на завршном испиту од 2012/13. године до 2016/17. године показује да нису остварени образовни стандарди. На овакав резултат делимично утиче и то што приликом статистичке обраде података није могуће уважити мали број ученика који приступају полагању завршног испита, те да лош резултат малог броја ученика значајно смањује целокупан резултат, али то не мења чињеницу да су постигнућа ученика на завршном испиту испод републичког просека.

Школске 2012/13. године није постојала корелација између оцена из српског језика и математике и резултата на завршном испиту. Наредних година резултати на завршном испиту и оцене ученика су у већој сагласности. Број ученика који није решио задатке на основном нивоу је мањи у односу на време када је извршено екстерно вредновање.

Последњих година у школи је посебна пажња посвећена припреми ученика за завршни испит, а нарочито подршци ученицима који из различитих разлога, најчешће нестимулативне средине, нису у стању да савладају програм. Такође је планирано да се критеријуми оцењивања ускладе са дефинисаним стандардима постигнућа, што је био један од циљева Плана унапређивања квалитета рада школе и претходног Развојног плана.

Школске 2016/17. године резултати наших ученика на завршном испиту су у оквирима републичког и општинског просека. Школске оцене су у складу са резултатима на завршном испиту.

Школа континуирано доприноси већој успешности ученика. Након утврђивања недостатака у овој области школа је Планом унапређивања квалитета рада и Развојним планом за период од 2014/15. до 2016/17. године дефинисала задатке и активности за унапређивање постигнућа ученика, односно резултата на завршном испиту. Настојали смо да повећамо образовне аспирације ученика и њихових родитеља, као и да упутимо ученике у различите приступе у учењу, методе и технике учења, да укажемо родитељима на значај стицања радних навика и постављања циљева у образовању деце/ученика. И поред подршке и настојања школе да унапреди ову област, резултати на завршном испиту нису на задовољавајућем нивоу, те ћемо и у овом развојном плану наставити рад са ученицима и родитељима/старатељима. Осим едукативних активности, саветодавног рада који планирамо да наставимо, интензивираћемо информисање родитеља и ученика о завршном испиту и упису у средњу школу. Један од значајних задатака је и повећање редовности похађања припремне наставе од стране ученика.

**ПОДРШКА УЧЕНИЦИМА**

Подршка ученицима је област са оствареним свим стандардима на високом нивоу квалитета. Ефекти напретка ученика видљиви су пре свега кроз адекватно реализовање допунске наставе и израду ИОП-а.

Инклузији ученика наша школа посвећује посебну пажњу још од њеног увођења. До сада смо успешно, самостално и у сарадњи са другим установама (Школском управом, Интерресорном комисијом, Домом здравља, НВО Велики и мали, школом „Мара Мандић“ из Панчева, Центром за социјални рад Панчево) и породицама, реализовали бројне индивидуалне образовне планове и даље, у складу са потребама, пружамо ученицима додатну подршку.

Претходни развојни планови су великим делом били усмерени на пружање подршке ученицима. Приоритети у развоју школе (обогаћивање садржаја и облика ваннаставних активности, неговање специфичности средине, културе и традиције Срба, Мађара и Бугара).

У нашој школи од 2009. године се успешно ради на заштити ученика од насиља, злостављања и занемаривања. Тим за заштиту ученика од насиља укључује сваке школске године наставнике, родитеље и ученике и успешно сарађује са стручним установама локалне заједнице у овој области. Превенцији насиља посвећена је посебна пажња у планирању и реализацији бројних школских активности, од неговања културе и традиције Срба, Мађара и Бугара, спортских манифестација, часова одељенског старешине и садржаја предмета редовне наставе и ваннаставних активности.

У школи се подстиче лични и професионални развој ученика, али да би подршка имала утицаја на постигнућа ученика и целокупан развој, потребно је даље унапређивање сарадње са родитељима.

Укључивање родитеља у рад школе је кључно за успешну реализацију свих циљева које школа планира. Претходни развојни планови имали су за циљ унапређивање сарадње са родитељима, у првом се сарадња сводила на међусобно информисање родитеља и школе, док је други је имао за циљ укључивање родитеља у активности које школа реализује (углавном културне активности и организација прослава и сл.) Развојним планом за период од 2014/15. до 2016/17. године циљ је био подизање васпитних компетенција родитеља, што је представљао само један корак ка већем укључивању родитеља у пружање подршке деци/ученицима ради унапређивања учења и подизања образовних аспирација. Следећи корак дефинисан је овим развојним планом, а односи се на укључивање родитеља у мотивисање ученика за учење, припремање за завршни испит и избор средње школе.

Један од видова подршке ученицима, школа ће остварити кроз пројекат „Уз малу помоћ пријатеља“. Пројекат има за циљ превенцију, односно смањење ризика од раног напуштања школовања и реализује се у још девет школа на територији Панчева.

Као и у ранијем периоду, школа је значајан део ресурса уложила у функционисање система подршке ученицима, али спровођење мера још увек за крајњи резултат нема виша образовна постигнућа ученика на завршном испиту.

**ЕТОС**

Међуљудски односи у школи су регулисани. У школи постоји доследно поштовање норми којима је регулисано понашање и одговорност свих. У личним обраћањима свих у школи видљиво је међусобно уважавање. За дискриминаторско понашање у школи предвиђене су мере и санкције. За новопридошле ученике и наставнике примењују се разрађени поступци прилагођавања на нову школску средину.

Резултати ученика и наставника јавно се истичу и промовишу. У школи се примењује интерни систем награђивања ученика и наставника за постигнуте резултате. Очекивања наставника, а посевно ученика у погледу резултата рада би требало унапредити, што је планирано кроз различите видове подршке. У школи се организују различите школске активности за ученике у којима свако може имати прилику да постигне резултат/успех. Резултати ученика којима је потребна додатна подршка се посебно промовишу.

Безбедност у школи је на високом нивоу. У школи је видљиво и јасно изражен негативан став према насиљу. У школи се организују превентивне активности које доприносе безбедности у школској заједници (редовно информисање, доношење правила понашања, имплементација програма заштите ученика од насиља у садржаје обавезних, изборних наставних предмета и факултативних активности, одржавање радионица за ученике и родитеље и сл.). У школи функционише мрежа за решавање проблема насиља.

Интервентне мере се спроводе у складу са прописима (ЗОСОВ, Протокол, Правилник о протоколу поступања, Статут). У школи се прате и анализирају сви случајеви насилног понашања. Тим за заштиту ученика од насиља активно је укључен у праћење и анализу стања у школи, а докуменатија се води у складу са прописима.

Школски амбијент је пријатан за све. Улазни простор школе уређен је тако да показује добродошлицу. У уређењу школског простора преовладавају ученички радови. Школски простор је делимично прилагођен потребама деце са сметњама у развоју (до сада није урађена адаптација простора за неометан приступ школским објектима особама са телесним инвалидитетом). Иако смо настојали да обезбедимо просторију намењену индивидуалим разговорима наставника са родитељима и ученицима, за то се још увек нису стекли просторни и материјални услови.

**ОРГАНИЗАЦИЈА РАДА ШКОЛЕ И РУКОВОЂЕЊЕ**

Организација рада је ефикасна, уз поштовање компетенција запослених приликом давања задужења и формирања стручних тимова. Обезбеђено је квалитетно руковођење, а задужења која се дају запосленима равномерно су распоређена. Развијен је систем информисања о свим важним питањима из живота и рада школе.

Планирање и програмирање у школи међусобно су усклађени. Сви обавезни документи донети су у процедури која је прописана Законом. Развојни план школе сачињен је на основу извештаја о резултатима самовредновања, екстерног вредновања и извештаја о остварености стандарда образовних постигнућа. У школи постоји план за обезбеђивање и коришћење финансијских средстава.

Руковођење директора је у функцији унапређивања рада школе. Директор ефективно и ефикасно организује рад школе. Директор организује несметано одвијање рада у школи. Постоји јасна организациона структура са дефинисаним процедурама и носиоцима одговорности. Директор поставља јасне захтеве запосленима у вези са задатком/очекиваном променом у раду. Директор учествује у раду стручних тимова, ефикасно руководи радом Наставничког већа. Директор укључује запослене у процес доношења одлука и уважава предлоге Савета родитеља који унапређују рад школе. Директор благовремено предузима одговарајуће мере за решавање свакодневних проблема ученика, у складу са могућностима школе.

Праћење и вредновање квалитета рада реализује се кроз редовни надзор и педагошко – инструктивни рад директора и педагога и процес самовредновања рада школе. Стручни органи у школи систематски прате и анализирају успех и владање ученика. Директор предузима мере за унапређивање образовно-васпитног рада на основу резултата праћења и вредновања. Школски педагог остварује педагошко - инструктивни рад у школи у складу са планом рада и потребама школе.

Лидерско деловање директора омогућава развој школе. Директор својом посвећеношћу послу и понашањем даје пример другима. Директор показује поверење у запослене и њихове могућности, отвореност за промене и иницира иновације. Стручно усавршавање директора и свих запослених планира се и реализује на основу самовредновања сопственог рада и потреба образовно – васпитног процеса.

Сарадња са локалном заједницом даје школи значајну улогу у локалној заједници, посебно се истичу културне манифестације са мултиетничким садржајима у циљу јачања пријатељства између различитих етничких група. У систему за праћење и вредновање квалитета рада школе сви актери поштују своје задатке. У школи функционише систем редовног информисања родитеља о активностима и делатностима школе.

У овој области сви стандарди су остварени на највишем нивоу.

**РЕСУРСИ**

У школи су обезбеђени људски ресурси у складу са прописима. Образовно-васпитни рад у школи реализује 16 наставника предметне наставе, 5 наставника разредне наставе и 1 васпитач. Већина наставног особља су радници путници и најчешће радно време допуњују у другим школама.

Осим наставног особља, у школи су запослени директор школе, секретар, школски педагог са 50% радног времена, библиотекар, куварица, школски мајстор и три спремачице. Наставно и ненаставно особље има одговарајуће квалификације. Школа има и једног запосленог за школско обезбеђење. Школа се годинама суочава са проблемом малог броја ученика што утиче и на број запослених.

Стручно усавршавање наставника, васпитача и стручних сарадника планира се у складу са развојним циљевима, потребама образовно – васпитног рада и резултатима самовредновања споственог рада. Приправници се уводе у посао у складу са програмом увођења у посао.

Школа је физички обезбеђена, има радника обезбеђења, дежурне наставнике и видео надзор у школском дворишту и административном блоку. Школски простор је опремљен у складу са нормативима и задовољава здравствено - хигијенске услове. Школа је опремљена потребним наставним средствима за реализацију квалитетне наставе, а на основу потреба се врши набавка опреме и средстава у складу са финансијиским могућностима.

Материјално-технички ресурси користе се функционално. Простор се користи према утврђеном рапосреду часова и у складу са наменом. Наставна средства се користе према плану коришћења и у циљу постизања квалитета наставе. Материјално-технички ресурси ван школе користе се у функцији остварења циљева наставе и учења.

*Материјално-технички ресурси:*

Школа има три објекта:

* Централну зграду у којој се налазе четири учионице класичног типа, медијатека, канцеларија, зборница, кухиња са трпезаријом, магацински простор и санитарни чвор.
* У другој згради се налазе просторије предшколске установе и две учионице за одељења првог и другог разреда.
* У трећој згради је фискултурна сала са ходником, санитарни чвор за ученике и две учионице класичног типа.

*Финансијски ресурси:*

* Школа се финансира у складу са законом, из буџета Републике и буџета јединице локалне самоуправе.

*Ресурси локалне средине:*

* Дом културе
* Католичка црква
* Амбуланта
* Локални медији

Школа ефикасно располаже расположивим ресурсима, стандарди у овој области остварени су на високом нивоу.

**ПРИОРИТЕТНЕ ОБЛАСТИ**

Приоритете у изради развојног плана дефинисали смо на основу кључних области стандарда квалитета рада установе, првенствено оних које би требало унапредити, Настава и учење и Постигнућа ученика, али и оних које смо успешно достигли, Подршка ученицима и Етос помоћу којих ћемо унапредити и претходно поменуте области које не задовољавају прописане стандарде. Поменуте области се не могу посматрати изоловано, већ је њихово унапређивање међусобно повезано, наиме, унапређивање квалитета наставе и учења последично утиче и на боља постигнућа ученика током школске године и на завршном испиту. План унапређивања наставе и учења, односи се и на ефикасније коришћење постојећих људских и материјално-техничких ресурса, док се у области постигнућа ученика планира и унапређивање у области Етос, односно подршка и промовисање резултата наставника и ученика.

План стручног усавршавања обухватиће све учеснике у реализацији овог Развојног плана (наставнике, директора и стручне сараднике), а односиће се на реализацију циљева, нарочито у области унапређивања квалитета наставе и учења и сарадње са родитељима. План стручног усавршавања биће операционализован на годишњем нивоу, кроз Годишњи план рада школе.

ИЗДВОЈЕНЕ ЈАКЕ СТРАНЕ

* Квалитетно планирање и припремање представља добру основу за даљи рад.
* Ефикасна организација и руковођење обезбеђују квалитетан рад заснован на компетенцијама запослених.
* Постоји добра сарадња школе са локалном заједницом, а школа представља центар културних, спортских и осталих дешавања у селу.
* Поштовање и нега мултикултуралности.
* Добар систем подршке ученицима.
* Мали број ученика у одељењу представља добру основу за индивидуализацију и квалитетно организовање наставе.

ИЗДВОЈЕНЕ СЛАБЕ СТРАНЕ

* Постигнућа ученика на завршном испиту указују да нису постигнути образовни стандарди.
* Наставници, упркос малом броју ученика, недовољно примењују индивидуализацију.
* Едукативно и социјално нестимулативна средина утиче на низак ниво аспирација ученика и слабија постигнућа у учењу.

**МИСИЈА**

Мисија наше школе је подстицање и унапређивање развоја способности и интересовања ученика кроз наставу и ваннаставне активности, стварање услова за квалитетно провођење слободног времена као и унапређивање сарадње са породицом, као и различитим установама у земљи и иностранству. Школа посебну пажњу посвећује очувању традијије и неговању културе и језика Срба, Бугара и Мађара.

**ВИЗИЈА**

Наша визија је да очувамо и негујемо традицију, језик и културу Срба, Бугара и Мађара, која представљају наше посебно богаство и издвајају нас од осталих школа и средина, али и да у складу са новим вредностима и захтевима времена, достигнемо стандарде савременог европског друштва, примарно у области образовања.

Настојаћемо да кроз стално стручно усавршавање, сарадњу у колективу, добар тимски рад и сарадњу са родитељима достигнемо стандарде квалитета рада у свим областима. Планирамо да и даље унапређујемо сарадњу са породицама ученика и укажемо на значај образовања за даљи лични и професионални развој сваког ученика. Желимо да се наши напори огледају у добром успеху и постигнућима ученика у школи и на завршном испиту.

**ПРИОРИТЕТНЕ ОБЛАСТИ**

* Настава и учење
* Образовна постигнућа ученика
* Подршка ученицима
* Етос

**ЦИЉЕВИ**

1. Унапређивање квалитета наставе и учења
2. Пружање подршке ученицима у циљу унапређивања учења
3. Заштита ученика од насиља,злостављања и занемаривања
4. Неговање традиције, културе и језика Срба, Бугара и Мађара
5. Реализација пројекта „Уз малу помоћ пријатеља“ – превенција раног напуштања школовања

|  |  |  |  |  |
| --- | --- | --- | --- | --- |
| **ЦИЉ 1: УНАПРЕЂИВАЊЕ КВАЛИТЕТА НАСТАВЕ И УЧЕЊА** | | | | |
| **ЗАДАТАК 1.1: Стручно усавршавање наставника у области примене различитих дидактичко-методичких решења, метода и техника рада на часу.** | | | | |
| **АКТИВНОСТИ** | **НОСИОЦИ АКТИВНОСТИ** | **ДИНАМИКА** | **ЕВАЛУАЦИЈА/ДОКАЗИ** | **КРИТЕРИЈУМ УСПЕХА** |
| 1.1.1. Израда плана стручног усавршавања – семинар „Читањем и писањем до критичког мишљења, Модул 2“ | педагог, директор, колегијум | септембар 2017. | План стручног усавршавања/годишњи план рада школе |  |
| 1.1.2.Формирање групе наставника | директор, педагог, наставници | новембар 2017. | Списак групе |  |
| 1.1.3. Организовање програма | директор, педагог | новембар 2017. |  |  |
| 1.1.4. Реализација обуке | едукатори | децембар 2017. | Материјал са обуке, уверења | Најмање 80% наставника је похађало обуку |
| **ЗАДАТАК 1.2. Примена у настави и хоризонтално стручно усавршавање** | | | | |
| **АКТИВНОСТИ** | **НОСИОЦИ АКТИВНОСТИ** | **ДИНАМИКА** | **ЕВАЛУАЦИЈА/ДОКАЗИ** | **КРИТЕРИЈУМ УСПЕХА** |
| 1.2.1. Примена стечених знања у настави | наставници | Континуирано по завршетку обуке | Припреме наставника, посета часова | Наставници примењују стечена знања у настави |
| 1.2.2. Израда распореда угледних часова | директор, педагог, наставници | полугодишње | распоред угледних часова |  |
| 1.2.3. Реализација угледних часова | наставници | према распореду угледних часова |  | Наставници реализују најмање 2 угледна часа |
| 1.2.4. Анализа угледних часова | стручна већа | након реализације | записници стручних већа, извештаји о анализи | Примери добре праксе су у функцији унапређивања квалитета наставе. |
| **ЗАДАТАК 1.3. Праћење и вредновање примене стечених знања у настави** | | | | |
| **АКТИВНОСТИ** | **НОСИОЦИ АКТИВНОСТИ** | **ДИНАМИКА** | **ЕВАЛУАЦИЈА/ДОКАЗИ** | **КРИТЕРИЈУМ УСПЕХА** |
| 1.3.1. Израда плана посете часова | директор, педагог | на почетку сваке школске године (од 2018. до 2020.) | Годишњи план рада школе/распореди | На почетку сваке школске године планирана је посета часова са којом су наставници благовремено упознати |
| 1.3.2. Праћење и вредновање наставе | директор, педагог | током школске године | Извештаји о посећеним часовима | У току школске године посећено најмање 90% часова наставника разредне и предметне наставе |
| 1.3.3. Самовредновање у области настава и учење | директор, педагог, тим за самовредновање | према плану самовредновања | Инструменти за самовредновање, прикупљен педагошки материјал, извештај о самовредновању | Резултати самовредновања указују на унапређивање квалитета у области Настава и учење. |
| **ЗАДАТАК 1.4: Стручно усавршавање наставника за примену оцењивања у складу са критеријумима/стандардима постигнућа** | | | | |
| **АКТИВНОСТИ** | **НОСИОЦИ АКТИВНОСТИ** | **ДИНАМИКА** | **ЕВАЛУАЦИЈА ДОКАЗИ** | **КРИТЕРИЈУМ УСПЕХА** |
| 1.4.1. Избор програма стручног усавршавања (семинара) | директор, педагог, колегијум | септембар 2018. | Записник колегијума |  |
| 1.4.2. Израда плана стручног усавршавања | директор, педагог, колегијум | септембар 2018. | План стручног усавршавања/годишњи план рада школе |  |
| 1.4.3. Формирање групе наставника | директор, педагог, наставници | октобар 2018. |  |  |
| 1.4.4.Организовање програма | директор, педагог | октобар |  |  |
| 1.4.5. Реализација обуке | едукатори | прво полугодиште школске 208/19. године | Уверења, материјал са обуке | Најмање 60% наставника похађало обуку |
| **ЗАДАТАК 1.5. примена стечених знања у оцењивању ученика и хоризонтално стручно усавршавање** | | | | |
| **АКТИВНОСТИ** | **НОСИОЦИ АКТИВНОСТИ** | **ДИНАМИКА** | **ЕВАЛУАЦИЈА/ДОКАЗИ** | **КРИТЕРИЈУМ УСПЕХА** |
| 1.5.1. Израда инструмената за оцењивање ученика у складу са индивидуалним карактеристикама ученика и критеријумима/стандардима постигнућа | наставници, педагог | континуирано након обуке | тестови (бланко) са критеријуминма и кључем за оцењивање | Наставници примењују стечена знања приликом израде инструмената за оцењивање |
| 1.5.2. Примена стечених знања у оцењивању ученика (прилагођавање оцењивања индивидуалним карактеристикама ученика – индивидуализација и диференцијација) | наставници | континуирано - у складу са потребама наставе | анализа успеха ученика | Наставници примењују стечена знања приликом оцењивања постигнућа ученика |
| 1.5.3. Размена искустава и примера добре праксе | стручна већа | према плану стручних већа | записници стручних већа, база примера добре праксе |  |
| **ЗАДАТАК 1.6: Стручно усавршавање наставника за примену оцењивања које је у функцији даљег унапређивања учења (формативно оцењивање, портфолио)** | | | | |
| **АКТИВНОСТИ** | **НОСИОЦИ АКТИВНОСТИ** | **ДИНАМИКА** | **ЕВАЛУАЦИЈА/ДОКАЗИ** | **КРИТЕРИЈУМ УСПЕХА** |
| 1.6.1.Избор програма стручног усавршавања (семинара) | директор, педагог, колегијум | Септембар 2019. | Записник колегијума |  |
| 1.6.2. Израда плана стручног усавршавања | директор, педагог, колегијум | Септембар 2019. | План стручног усавршавања/годишњи план рада школе |  |
| 1.6.3.Формирање групе наставника | директор, педагог, наставници | Октобар 2019. | Списак групе |  |
| 1.6.4. Организовање програма | директор, педагог | Октобар 2019. |  |  |
| 1.6.5. Реализација обуке | едукатори | Децембар 2019. | Материјал са обуке, уверења | Најмање 70% наставника је похађало обуку |
| **ЗАДАТАК 1.7: Примена формативног оцењивања и вођење евиденције о учењу и развоју ученика** | | | | |
| **АКТИВНОСТИ** | **НОСИОЦИ АКТИВНОСТИ** | **ДИНАМИКА** | **ЕВАЛУАЦИЈА/ДОКАЗИ** | **КРИТЕРИЈУМ УСПЕХА** |
| 1.7.1. Заједничко усклађивање образаца формативног оцењивања | педагог, наставници | Фебруар 2020. | обрасци, изглед портфолија | Школа има образац (минимум примене), са утврђеним критеријумима и елементима оцене, за праћење успеха и напредовања ученика и препорукама за даљи рад |
| 1.7.2. Набавка материјала (регистратори, фолије и сл.) | директор | Март 2020. |  | Директор је обезбедио наставницима средстав за праћење успеха ученика |
| 1.7.3. Примена формативног оцењивања | наставници | континуирано | ученички портфолии | Сви наставници примењују формативно оцењивање/прикупљају материјал/доказе о напредовању ученика и препорукама за даљи рад |
| **ЗАДАТАК 1.8. Праћење и вредновање примене формативног оцењивања** | | | | |
| **АКТИВНОСТИ** | **НОСИОЦИ АКТИВНОСТИ** | **ДИНАМИКА** | **ЕВАЛУАЦИЈА/ДОКАЗИ** | **КРИТЕРИЈУМ УСПЕХА** |
| 1.8.1. Посета и вредновање часова (са фокусом на вредновање оцењивања) | педагог, директор | током школске 2020/21. године | протоколи за посматрање, инструменти за самовредновање, ученички портфолио | Посећени су сви часови у разредној и предметној настави. |
| Извештавање о извршеном самовредновању и давање препорука за даље унапређивање наставе и учења/формативног оцењивања | педагог, директор | након посећеног часа | протокол са снимање часа/препорука | Наставницима су дате јасне повратне информације и препорука за даље унапређивање квалитета рада |
| 1.8.3. Аланиза прикупљених података | педагог, директор, тим за самовредновање | након посете | извештај о извршеној анализи, записник седнице Наставничког већа | Извештај садржи резултате самовредновања у области Настава и учење и анализу примене Правилника о оцењивању.  Очекивано је да дође до унапређивања свих стандарда квалитета у области Настава и учење, а посебно 2.6. |
| 1.8.3. Дефинисање наредних циљева за унапређивање квалитета у овој области (за наредни развојни план) | наставници, Стручни актив за развојно планирање | на крају школске 2010/21. године | Предлог плана унапређивања квалитета рада/РПШ | Извршено вредновање је у функцији даљег унапређивања квалитета наставе и учења. |
| **ЗАДАТАК 1.9. Стручно усавршавање наставника који нису похађали ниједан програм у облсти инклузивног образовања** | | | | |
| **АКТИВНОСТИ** | **НОСИОЦИ АКТИВНОСТИ** | **ДИНАМИКА** | **ЕВАЛУАЦИЈА/ДОКАЗИ** | **КРИТЕРИЈУМ УСПЕХА** |
| 1.9.1. Анализа стручног усавршавања наставника, формирање групе за обуку | директор, педагог | током школске 2018/19. | списак наставника за обуку | Сви наставници у коли су имали неки вид обуке за примену инклузивног образовања (писање, реализацију и вредновање ИОП-а) |
| 1.9.2. Организовање обуке[[1]](#footnote-1) | директор, педагог | током реализације Развојног плана/у зависности од финансијских средстава |  |  |
| 1.9.2. Наставници унапређују писање, реализацију и вредновање ИОП-а у настави | наставници |  |  |  |
| 1.9.3. Вредновање примене ИОП-а | СТИО, Колегијум | континуирано | ИОП-и, записници СТИО, Колегијума | Наставници успешно планирају и реализују ИОП-е |

|  |  |  |  |  |
| --- | --- | --- | --- | --- |
| **ЦИЉ: 2. Пружање подршке ученицима у циљу унапређивања учења** | | | | |
| **ЗАДАТАК: 2.1. Пружање подршке ученицима у припреми и реализацији завршног испита** | | | | |
| **АКТИВНОСТИ** | **НОСИОЦИ АКТИВНОСТИ** | **ДИНАМИКА** | **ЕВАЛУАЦИЈА/ДОКАЗИ** | **КРИТЕРИЈУМ УСПЕХА** |
| 2.1.1. Информисање ученика 7. и 8. разреда о значају, структури и начину полагања пробног и завршног испита | предметни наставници | септембар, октобар сваке школске године коком реализације Развојног плана | месечни планови наставника | сви ученици су упознати са деловима и начином полагања завршног испита |
| 2.1.2. Упознавање ученика са стандардима чија се усвојеност проверава на завршном испиту | предметни наставници | октобар | одштампани стандарди окачени су на огласним таблама у кабинетима | сви ученици су упознати са стандардима који се проверавају на завршном испиту |
| 2.1.3. Мотивисање ученика за редовно похађање припремне наставе | предметни наставници, одељењски старешина 8. разреда, родитељи, Ученички парламент | континуирано | евиденција одељењског старешине 8. разреда о присуству ученика припремној настави, записници са родитељских састанака, записници Ученичког парламента | Сви ученици 8. разреда редовно похађају припремну наставу |
| 2.1.4. Постављање огласне табле намењене информацијама о завршном испиту | предметни наставници, одељењски старешина 8. разреда | почетак школске године,  континуирано ажурирање | материјал постављен на огласној табли | Родитељи и ученици се редовно информишу о детаљима завршног испита |
| 2.1.5. Родитељски састанци на тему припреме за завршни испит | одељењски старешина 8. разреда | септембар, октобар сваке школске године коком реализације Развојног плана | записници са родитељских састанака | Родитељи и ученици се редовно информишу о детаљима завршног испита |
| 2.1.6. Позивање родитеља да се укључе у реализацију програма професионалне оријентације (упознај занимања, сајам образовања и сл.) | тим за професионалну оријентацију | према плану активности професионалне оријентације | план професионалне оријентације, фотографије | Родитељи учествују у реализацији Програма професионалне оријентације |
| **ЗАДАТАК 2.2. Подизање васпитних компетенција родитеља за пружање подршке развоју и учењу** | | | | |
| **АКТИВНОСТИ** | **НОСИОЦИ АКТИВНОСТИ** | **ДИНАМИКА** | **ЕВАЛУАЦИЈА/ДОКАЗИ** | **КРИТЕРИЈУМ УСПЕХА** |
| 2.2.1. Израда едукативног материјала, припрема предавања/радионица за родитеље | педагог, сарадници ван школе (логопеди, психолози итд.) | током првог квартала |  |  |
| 2.2.2. Израда инструмената за праћење/вредновање реализованих активности | педагог | током првог квартала | анкете, упитници, табеле евиденције (посећеност) |  |
| 2.2.3. Информисање и позивање родитеља | одељнске старешине, директор | најмање 10 дана пре одржавања | постер/информације на огласној табли за родитеље, информисање и позивање на родитељским састанцима | родитељи су благовремено информисани и позвани на предавања |
| 2.2.4. Предавања за родитеље:   * Радне навике * Како учити * Значај раног препознавања здравствених, развојних сметњи и поремећаја и облици ваншколске подршке учењу и развоју (социјална, здравствена, психолошка, логопедска, дефектолошка подршка и сл.) * Водич за родитеље будућих првака * Прелазак са разредне на предметну наставу | педагог, одељнске старешине и сарадници ван школе (логопеди, психолози итд.) | на групним родитељским састанцима сваке школске године | Едукативни материјал, ППТ презентације, фотографије, извештај о реализованим активностима, анкете | на групним родитељским састанцима сваке школске године се обрађују различите теме. Родитељи су заинтересовани за унапређивање знања о наведеним темама (више од половине родитеља је присуствовало неком од навдених предавања). |
| 2.2.5. Анкетирање родитеља | одељнске старешине, педагог | након реализованих активности | анкете | Унапређена су знања и информисаност родитеља о наведеним темама.  Родитељи сматрају да су презентоване информације значајне и корисне за унапређивање подршке ученицима и показују већу спремност да се укључе у пружање заједничке подрке својој деци. |
| **ЗАДАТАК 2.3. Оспособљавање ученика за самостално учење „Учење учења“** | | | | |
| **АКТИВНОСТИ** | **НОСИОЦИ АКТИВНОСТИ** | **ДИНАМИКА** | **ЕВАЛУАЦИЈА/ДОКАЗИ** | **КРИТЕРИЈУМ УСПЕХА** |
| 2.3.1. Предавања за ученике:   * Радне навике * Технике учења * Шта да радим када имам проблем у учењу? * Шта су стандарди постигнућа? | ОС, педагог, наставници | сваке школске године по једна тема | едукативни материјал, ППТ, фотографије | Најмање 90% ученика присуствује. |

|  |  |  |  |  |
| --- | --- | --- | --- | --- |
| **ЦИЉ 3: Заштита ученика од насиља,злостављања и занемаривања** | | | | |
| **ЗАДАТАК: 3.1. Информисање ученика о превенцији насиља и активностима у интервенцији** | | | | |
| **АКТИВНОСТИ** | **НОСИОЦИ АКТИВНОСТИ** | **ДИНАМИКА** | **ЕВАЛУАЦИЈА/ДОКАЗИ** | **КРИТЕРИЈУМ УСПЕХА** |
| 3.1.1. Информисање ученика на чос-у о прописима у области заштите од насиља | Одељенски старешине, педагог | Септембар 2017- 2021 | материјал за чос, план и припрема ЧОС-а | Ученици су на њима примерен начин упознати са прописима (правима, обавезама, превенцији и поступању у случају насиља) |
| 3.1.2. Заједничке радионице за ученике на тему права и обавезе ученика од1-4 и 5-8 | Одељенски старешина, наставник грађанског васпитања, педагог | Током сваке школске године | материјал, продукти, фотографије | Најмање два пута годишње се одржавају радионице за ученике на тему превенције насиља |
| 3.1.3. Конкурси за ученичке радове на тему превенције насиља | Наставници, директор, Парламент | Током дечије недеље | ученички радови, фотографије | Ученички радови на тему заштите ученика од насиља и дечијих права се јавно истичу и награђују |
| 3.1.4. Спортске и културне манифестације на тему дечијих права и превенције насиља | директор, наставници, Парламент | Сваке године најмање једном годишње | ученички радови, фотографије | Ученици и наставници најмање једном годишње планирају и реализују различите манифестације на тему заштите ученика од насиља и дечијих права |
| **ЗАДАТАК 3.2. Информисање родитеља о превенцији насиља и активностима у интервенцији** | | | | |
| **АКТИВНОСТИ** | **НОСИОЦИ АКТИВНОСТИ** | **ДИНАМИКА** | **ЕВАЛУАЦИЈА/ДОКАЗИ** | **КРИТЕРИЈУМ УСПЕХА** |
| 3.2.1. Информисање родитеља на родитељским састанцима о прописима | Одељенски старешина, педагог | Септембар 2017- 2021 | Записник са родитељских састанака | Родитељи су упознати са прописима (правима, обавезама, превенцији и поступању у случају насиља) |
| 3.1.2. Заједничке радионице за родитеље на тему заштите ученика од насиља   * Шта је данас било у школи? * Препознавање насиља, вресте и нивои, превенција, реаговање * Дигитално насиље, превенција и реаговање | Одељенски старешина | Током школске године | Записници са родитељских састанака | Најмање једном годишње, сваке школске године, на групним родитељским састанцима (1-4 и 5-8), више од половине родитеља учествује у саветовањима/радионицама. |
| **ЗАДАТАК 3.3. Заједничке активности наставника, ученика и родитеља у области превенције насиља** | | | | |
| **АКТИВНОСТИ** | **НОСИОЦИ АКТИВНОСТИ** | **ДИНАМИКА** | **ЕВАЛУАЦИЈА/ДОКАЗИ** | **КРИТЕРИЈУМ УСПЕХА** |
| 3.3.1. Трибине на тему заштите од насиља   * информационе тенологије и дигитално насиље * трговина децом и људима * значај сарадње школе и породице у заштити ученика од насиља | Одељенски старешина, родитељи и ученици од 1-8 разреда | Током 2019/20 и 2020/21 школске године | Фото и видео материјали и извештај | Размена мишљења и значајних информација у области актуелних тема у области заштите од насиља |
| 3.3.2. Прослава дана толеранције, људских и дечијих права и сл. кроз спортске, културне, образовне и хуманитарне активности | Одељенски старешина, родитељи и ученици од 1-8 разреда | Током 2019/20 и 2020/21 школске године | Фото и видео материјали и извештај | посећеност |
| 3.3.3. Сарадња са надлежним организацијама | Одељенски старешина и ученици од 1-8 разреда, СУП,Социјална служба... | Током 2019/20 и 2020/21 школске године у складу са временом стручних служби | Фото и видео материјали и извештај | посећеност |
| **ЗАДАТАК 3.4. Реализација ЧОС-а у 4. и 6. разреду у оквиру пројекта МУП-а „Основе безбедности деце“** | | | | |
| **АКТИВНОСТИ** | **НОСИОЦИ АКТИВНОСТИ** | **ДИНАМИКА** | **ЕВАЛУАЦИЈА/ДОКАЗИ** | **КРИТЕРИЈУМ УСПЕХА** |
| 3.4.1. Израда плана ЧОС-а | Одељенске старешине 4. и 6. разреда | септембар 2017. | план ЧОС-а/ГПРШ | План ЧОС-а садржи 8 часова намењених реализацији пројекта |
| 3.4.2. Реализација ЧОС-а на тему „Основе безбедности деце“ | МУП | према плану ЧОС-а |  | У току школске 2017/18. године реализовано је 8 часова ОС у 4. и 6. разреду |

|  |  |  |  |  |
| --- | --- | --- | --- | --- |
| **ЦИЉ 4: Неговање традиције, културе и језика Срба, Бугара и Мађара** | | | | |
| **ЗАДАТАК 4.1: Прослава јубилеја и важних датума** | | | | |
| **АКТИВНОСТИ** | **НОСИОЦИ АКТИВНОСТИ** | **ДИНАМИКА** | **ЕВАЛУАЦИЈА/ДОКАЗИ** | **КРИТЕРИЈУМ УСПЕХА** |
| 4.1. 1. Прослава Међународног дана матерњег језика  - Планирање програма прославе  - Припрема за реализацију  - Позивање гостију  - Прослава  - Прикупљање доказа | директор, наставник српског језика, наставник бугарског језика, наставник мађарског језика, наставник музичке културе, учитељи, родитељи  сарадници (МЗ, Дом културе, КУД-ови, дуге школе) | сваке школске године током трајања Развојног плана | Извештај, фотографије | Број учесника и посећеност приредби |
| **ЗАДАТАК 4.2: Организовање излета, екскурзије у циљу упознавања културе, традиције и језика Срба, Бугара и Мађара** | | | | |
| **АКТИВНОСТИ** | **НОСИОЦИ АКТИВНОСТИ** | **ДИНАМИКА** | **ЕВАЛУАЦИЈА/ДОКАЗИ** | **КРИТЕРИЈУМ УСПЕХА** |
| 4.2.1. Планирање посете (избор дестинације и програма посете) | наставници, ученици, директор | октобар 2017 (сваке наредне године пре почетка школске године) | Извештај, фотографије | Сваке школске године се реализује најмање једна посета/екскурзија која обухвата најмање 50% ученика |
| 4.2.2. Израда Плана излета, екскурзија (Годишњи план рада школе) | педагог, директор | септембар | ГПРС | Планиране посете/екскурзије су саставни део Годишњег плана рада школе |
| 4.2.3. Анкетирање родитеља о заинтересованости за посету | одељнске старешине | новембар | анкете | Родитељи показују интересовање за организовање посете |
| 4.2.4. Изношење предлога на Савету родитеља | директор | децембар | записник са састанка | Савет родитеља је потврдио План посете |
| 4.2.5. Организовање посете (прибављање сагласности родитеља) | директор, одељнске старешине | друго полугодиште | документација | Остварени су сви законски услови за реализацију |
| 4.2.6. Реализација, прикупљње доказа и извештавање | директор, наставници, ученици | друго полугодиште | фотографије, извештај | Сваке школске године организује се најмање једна посета у циљу упознавања културе, традиције и језика |
| **Задатак 4.3. Реализација „Отворених часова[[2]](#footnote-2)“** | | | | |
| **АКТИВНОСТИ** | **НОСИОЦИ АКТИВНОСТИ** | **ДИНАМИКА** | **ЕВАЛУАЦИЈА/ДОКАЗИ** | **КРИТЕРИЈУМ УСПЕХА** |
| 4.3.1. Израда распореда отворених часова | директор, наставници | Школска 2018/2019,  школска 2019/2020 | распоред | сваке школске године планиран је најмање један час |
| 4.3.1. Припрема часова | наставници, ученици | Школска 2018/2019,  школска 2019/2020 | припреме, материјал |  |
| 4.3.2. Реализација часова |  | Школска 2018/2019,  школска 2019/2020 | Извештај, фотографије | сваке школске године реализован је најмање један час |
| **Задатак 4.4. Израда рукотворина** | | | | |
| **АКТИВНОСТИ** | **НОСИОЦИ АКТИВНОСТИ** | **ДИНАМИКА** | **ЕВАЛУАЦИЈА/ДОКАЗИ** | **КРИТЕРИЈУМ УСПЕХА** |
| 4.4.4. Упознавање са начином израде и израда рукотворина | наставници и сарадња са КУД-овима | Школска 2017/2018,  школска 2018/2019,  школска 2020/2021 | Продукти рада и фотографије | Ученици и наставници у сарадњи са удружењима израђују предмете везане за традицију Срба, Мађара и Бугара. |

|  |  |
| --- | --- |
| **ЦИЉ 5: Реализација пројекта „Уз малу помоћ пријатеља“ – превенција раног напуштања школовања[[3]](#footnote-3)** | |
| **ЗАДАТАК 5.1. Прикупљање информација и мапирање ученика** | |
| **АКТИВНОСТИ** | **НОСИОЦИ АКТИВНОСТИ** |
| Прикупљање информација и достављање координаторима пројекта | Пројектни тим ПТ, школски тим (директорка, натставница немачког језика) - ШТ |
| **ЗАДАТАК** **5.2. Обезбеђивање материјално техничких и кадровских услова за реализацију пројекта** | |
| Обезбеђивање простора, материјала за рад и кадрова/асистената | ПТ, ШТ |
| **ЗАДАТАК** **5.3. Информисање свих интересних група о пројекту (циљевима, активностима, значају и динамици)** | |
| Информисање наставника, савета родитеља, родитеља, Школског одбора | ШТ, одељнске старешине |
| **ЗАДАТАК** **5.4. Реализација подршке** | |
| Према пројектним активностима | |
| Задатак 3.5. Прикуљање података/доказа | |
| Према пројектним активностима | |
| Задатак 3.6. Извештавање | |
| Према пројектним активностима | |

1. Обука може бити реализована кроз акредитоване програме стручног усавршавања или кроз хоризонтално стручно усавршавање и набавку приручника за рад (на избор облика пресудно утичу финансијска средства опредељена за стручно уасавршавање) [↑](#footnote-ref-1)
2. „Отворени часови“ су часови које заједнички припремају наставници и ученици, а реализују их ученици. Теме отворених часова су кутура, истрија, обичаји Срба, Мађара и Бугара, а области су разноврсне (музичко, ликовно, историја, матерњи језик и сл.) [↑](#footnote-ref-2)
3. Напомињемо да школа располаже оквирним планм активности у оквиру пројекта, детаљне активности биће планиране у оквиру пројектног плана активности на. Почетак реализације пројекта у школама планиран је за август/септембар 2017. године. [↑](#footnote-ref-3)